રાજકોટ ખાતેની ટી-૨૦માં ખરાબ અને ધીમી બેટિંગના કારણે ભારતીય ટીમને હારનો સામનો કરવો પડ્યો હતો. ન્યૂઝીલેન્ડ દ્વારા મળેલા ૧૯૭ રનના ટાર્ગેટને ચેઝ કરતાં ભારતની ટીમ માત્ર ૧૫૬ રન જ બનાવી શકી હતી. આ હાર માટે ધોનીની ધીમી બેટિંગને જવાબદાર માનવામાં આવી રહી છે, મેચ બાદ પૂર્વ દિગ્ગજ ખેલાડી અને માહી સાથે રમી ચૂકેલા વીવીએસ લક્ષ્મણે કહ્યું કે હવે સમય આવી ચૂક્યો છે કે ધોનીએ ટી-૨૦ની જગ્યા ખાલી કરી દેવી જોઈએ. ટી-૨૦ મેચોમાં ધોની ચાર નંબર પર આવે છે. તેને બોલ પર આંખ જમાવવામાં સમય લાગે છે અને તેના પછી તે જવાબદારી નિભાવે છે. લક્ષ્મણે કહ્યું, મને લાગે છે કે સમય આવી ગયો છે કે ધોની ટી-૨૦ ફોર્મેટમાં કોઈ યુવા ખેલાડી માટે જગ્યા ખાલી કરે.